open-index/open-wikipedia-markdown huggingface dataset:
Γεώργιος Σπανιολάκης

Ο **Γεώργιος Σπανιολάκης** ήταν Έλληνας πολιτικός.

Το 1824 αντικατέστησε τον Ιωάννη Ζαΐμη ως μέλος της τριμελούς επιτροπής που ανέλαβε την διαπραγμάτευση για τη σύναψη των επαναστατικών δανείων. Διετέλεσε υπουργός επί των Οικονομικών στην Κυβέρνηση Όθωνος 1837, από τις 23/12/1837 έως τις 4/10/1839. Είχε τη θέση του πρώτου Γενικού Επιτρόπου Επικρατείας στο Ελεγκτικό Συνέδριο από το 1833 έως το 1834. 

## Αναφορές


Κατηγορία:Γραμματείς της Επικράτειας επί των Οικονομικών
Χρήστος Δρεμλής

Ο **Χρήστος Δρεμλής** ήταν Μακεδονομάχος, οπλαρχηγός από το Λαγκαδά.

## Βιογραφικά στοιχεία
Ο Χρήστος Δρεμλής γεννήθηκε στα τέλη του 19ου αιώνα στο Λαγκαδά Θεσσαλονίκης. Ήταν ένας από τους προκρίτους του Λαγκαδά και μαζί με τον Ηλία Γεωργιάδη υπήρξε από τα ιδρυτικά στελέχη του συλλόγου "Αναγέννηση" του Λαγκαδά. Η *Αναγέννηση* ήταν μια μυστική οργάνωση που ιδρύθηκε το 1904 στο Λαγκαδά και ενώ φαινομενικά είχε σκοπό την ενίσχυση των απόρων χριστιανών και μουσουλμάνων Λαγκαδιανών, ο πραγματικός της στόχος ήταν η οργάνωση αντίστασης κατά των Βουλγάρων κομιτατζήδων. Ο Χρήστος Δρεμλής υπήρξε αρχικά μυστικός σύνδεσμος με αποστολή την τροφοδοσία σε όπλα και πυρομαχικά της ομάδας του Έλληνα οπλαρχηγού Ιωάννη Βίλιογλου Ράμναλη από το Ίσωμα Κιλκίς. Η διακίνηση των οπλων γίνονταν από την κρύπτη της εκκλησίας της Αγίας Παρασκευής.

Στη συνέχεια ο Χρήστος Δρεμλής εντάχθηκε ως μαχητής στο σώμα του Ι. Ράμναλη που δρούσε στις περιοχές Κιλκίς, Βισαλτίας και Λαγκαδά. Λίγο αργότερα αποσπάστηκε από το σώμα του Ι. Ράμναλη και συγκρότησε δική του ένοπλη ομάδα, της οποίας τέθηκε επικεφαλής. Έδρασε ως οπλαρχηγός στις περιοχές Κιλκίς, Κρουσσίων, Νιγρίτας, Βερτίσκου και των λιμνών (Βόλβη και Κορώνεια) έως το τέλος του Μακεδονικού Αγώνα αναχαιτίζοντας τη δράση των Βουλγάρων κομιτατζήδων στην περιοχή.

## Αναφορές
* Αρχείο Διεύθυνσης Εφέδρων Πολεμιστών Αγωνιστών Θυμάτων Αναπήρων (ΔΕΠΑΘΑ), Αρχείο Μακεδονικού Αγώνα, φ. Δ-190
* Επετηρίς Αγωνιστών Μακεδονικού Αγώνος 1903-1909, αύξων αριθμός 935
* Ιωάννης Σ. Κολιόπουλος (επιστημονική επιμέλεια), Αφανείς, γηγενείς Μακεδονομάχοι, Εταιρεία Μακεδονικών Σπουδών, University Studio Press, Θεσσαλονίκη, 2008, σ. 58
* Η πρωτοβάθμια εκπαίδευση στο Λαγκαδά: από την Οθωμανική κυριαρχία στον Ελληνικό μεσοπόλεμο, Μεταπτυχιακή εργασία, Κρεασίδης Γεώργιος, Παιδαγωγικό Τμήμα Δημοτικής Εκπαίδευσης, ΑΠΘ, Θεσσαλονίκη 2008, Σελ. 109

Κατηγορία:Μακεδονομάχοι
Κατηγορία:Ιστορία της Θεσσαλονίκης
Ειρηναίος Θείρσιος

Ο **Ειρηναίος Θείρσιος** (γερμ. *Friedrich Thiersch*) υπήρξε Γερμανός φιλέλληνας και ουμανιστής φιλόλογος, ο οποίος ονομάστηκε «Praeceptor Bavariae» («Διδάσκαλος της Βαυαρίας») και «Πατέρας της ουμανιστικής εκπαίδευσης» στη Βαυαρία. Η συνδρομή του για την ανάπτυξη της εκπαίδευσης στη Βαυαρία θεωρείται ότι ήταν ισάξια του αντίστοιχου Χούμπολντ στην Πρωσία. Στην Ελλάδα διέπρεψε κατά τα χρόνια του Όθωνα. Αν και το όνομά του στη γλώσσα του προφέρεται **Φρίντριχ Τίερς**, αυτός ο ίδιος καθιέρωσε στην ελληνική γλώσσα την εξελληνισμένη εκδοχή «Ειρηναίος Θείρσιος».

## Βιογραφία
Γεννήθηκε στις 17 Ιουνίου 1784 στην Κίρσαϊντουνγκεν, που σήμερα βρίσκεται στη Σαξονία-Άνχαλτ. Οι γονείς του ήταν βιομήχανοι. Αρχικά επιδόθηκε στη σπουδή της θεολογίας και διορίστηκε καθηγητής στο γυμνάσιο του Γκαίτιγκεν. Το 1809 διορίστηκε καθηγητής του εκεί Πανεπιστημίου. 

Όταν ιδρύθηκε γυμνάσιο στο Μόναχο, έλαβε πρόσκληση να διδάξει εκεί, και ταυτόχρονα να αναλάβει την ιδιαίτερη μόρφωση των Βαυαρών βασιλοπαίδων. Ίδρυσε φιλολογικό τμήμα στη Βαυαρική Ακαδημία Επιστημών.  

[thumb|left|Αναπαράσταση της αρχαίας [Πέργαμος|Περγάμου από τον Θείρσιο, 1882]]
Ήταν ένθερμος φιλέλληνας και από το 1812 εργάστηκε για να βοηθήσει την ανάπτυξη της παιδείας των ακόμα υπόδουλων Ελλήνων, ενώ στο σπίτι του είχε εγκαταστήσει ιδιαίτερη σχολή για νέους Έλληνες. Έπειτα, στα χρόνια της Ελληνικής Επαναστάσεως του 1821 ενήργησε μέσα από τους φιλελληνικούς συλλόγους για τη συλλογή οικονομικών ενισχύσεων για την Ελλάδα. Ήταν εμπνευστής της ιδέας για τη δημιουργία της περίφημης Γερμανικής Λεγεώνας. Ο Τηρς συνέβαλε αρκετά στην υλοποίηση του σχεδίου του και τελικά ήρθε σε επαφή με τον Θεσσαλό προεστό και βαρόνο Θεοχάρη Ολύμπιο  Κεφαλά, που βρισκόταν στην Τεργέστη, και ο οποίος τον Σεπτέμβριο της ίδιας χρονιάς ήρθε στην Ελλάδα για να υποβάλλει στις ελληνικές αρχές το σχέδιο του Τηρς. Το αίτημα έγινε αποδεκτό.

Ήρθε στην Ελλάδα το 1831 και επιδόθηκε σε αρχαιολογικές μελέτες. Το 1851 συνέστησε επιτροπή για την επανόρθωση και μελέτη του Ερεχθείου που είχε καταστραφεί από τις μάχες με τις πολιορκίες της Αθήνας. 

Επέστρεψε στη Βαυαρία και τιμήθηκε από την πατρίδα του. Απεβίωσε στο Μόναχο στις 25 Φεβρουαρίου 1860.

## Συγγράμματα
thumb|right|250px|Ο Οικογενειακός τάφος των Θειρσίων στο Παλαιό Νότιο Νεκροταφείο του Μονάχου
Εκτός των άλλων έργων του, σημαντικά είναι 
* η «Ελληνική Γραμματική» (1812)
* η πιστότατη μετάφραση του Πινδάρου στα γερμανικά (1820)
* και το «περί των εποχών της πλαστικής παρ Έλλησι» (1816)
* Επίσης δημοσίευσε ογκώδες και σπουδαιότατο σύγγραμμα στα γαλλικά περί της σύγχρονης καταστάσεως στην Ελλάδα (1833) σε δύο τόμους.

## Παραπομπές


## Πηγές
* 

## Εξωτερικοί σύνδεσμοι
* 

Κατηγορία:Γερμανοί φιλόλογοι
Κατηγορία:Ουμανιστές
Κατηγορία:Γερμανοί φιλέλληνες
Κατηγορία:Γερμανοί παιδαγωγοί
Επταφθοριούχο ρήνιο

Το **επταφθοριούχο ρήνιο** είναι ένα άλας με τον χημικό τύπο ReF7. Είναι κίτρινο, εύτηκτο στερεό. Μπορεί να παρασκευαστεί από τα στοιχεία του στους 400&nbsp;°C.

## Παραπομπές


Κατηγορία:Άλατα
Κατηγορία:Ανόργανες ενώσεις φθορίου
Σκορζαλίτης

Ο **Σκορζαλίτης** ((Fe2+,Mg)Al2(OH,PO4)2) είναι σκούρο μπλε φωσφορικό ορυκτό που περιέχει σίδηρο, μαγνήσιο και αλουμίνιο. Πήρε το όνομά του από τον βραζιλιάνο γεωλόγο Everisto Pena Scorza (1899-1969)

## Εμφάνιση, παραγενέσεις
Ο σκορζαλίτης αποτελεί το ακραίο μέλος μιας σειράς στερεών διαλυμάτων με το ελαφρύτερο, και πλουσιότερο σε μαγνήσιο Λαζουλίτη.

Είναι άτηκτος και δεν διαλύεται στο νερό και είναι μόνο ελαφρώς διαλυτός σε ζεστό υδροχλωρικό οξύ.

Ορυκτά με τα οποία συνδέεται είναι ο σιλλιμανίτης, ο κυανίτης, ο χαλαζίας, ο μοσχοβίτης, το κορούνδιο, ο πυροφυλλίτης, το ρουτίλιο και ορυκτά της ομάδας του γρανάτη.

Ανευρίσκεται στο Μίνας Χεράις (Minas Gerais) της Βραζιλίας και στις περισσότερες περιοχές όπου βρίσκεται λαζουλίτης.

Μέχρι στιγμής δεν έχει αναφερθεί ύπαρξή του στην Ελλάδα.

## Πηγές
Mindat

Κατηγορία:Ορυκτά του αργιλίου
Κατηγορία:Ορυκτά του μαγνησίου
Κατηγορία:Ορυκτά του σιδήρου
Κατηγορία:Φωσφορικά ορυκτά
Διβρωμιούχος μόλυβδος

Ο **διβρωμιούχος μόλυβδος** είναι λευκό, σταθερό άλας του μολύβδου και του υδροβρωμικού οξέος με χημικό τύπο PbBr2. Είναι επικίνδυνο για το περιβάλλον. Τυπικά, σχηματίζεται συνήθως με καθίζηση νιτρικού μολύβδου με την προσθήκη ενός βρωμιδίου διαλυτού στο νερό. Επειδή περιέχει μόλυβδο, ταξινομείται πιθανώς στις καρκινογόνες ουσίες για τον άνθρωπο από τον Διεθνή Οργανισμό Ερευνών για τον Καρκίνο (IARC). Σε θερμοκρασία δωματίου είναι μία λευκή σκόνη. Με την έντονη θέρμανση, λιώνει σε 367&nbsp;°C για να σχηματίσει ένα άχρωμο υγρό που είναι αδύναμος αγωγός του ηλεκτρισμού. Η σκόνη είναι ασθενώς διαλυτή στο νερό (0,844g σε 100ml νερού στους 20&nbsp;°C). Η διαλυτότητά του στο νερό αυξάνεται σε υψηλότερες θερμοκρασίες και είναι 10 φορές πιο διαλυτό στο νερό που βράζει.
## Πηγές
 American Elements: Lead Bromide Supplier & Tech Info (μεταφρασμένο)

Κατηγορία:Άλατα
Κατηγορία:Ανόργανες ενώσεις βρωμίου
Κατηγορία:Ενώσεις μολύβδου
Αντώνιος Νικολαΐδης

Ο **Αντώνιος Νικολαΐδης** ή *καπετάν Ντόντσιος* ήταν Μακεδονομάχος, οπλαρχηγός από τη Βέροια.

## Βιογραφικά στοιχεία
Ο Αντώνιος Νικολαΐδης γεννήθηκε στα τέλη του 19ου αιώνα στη Βέροια. Από νωρίς συγκρότησε δική του ένοπλη ομάδα και έδρασε στην περιοχή Ολύμπου και Βερμίου, έως τη Νάουσα καθ' όλη τη διάρκεια του Μακεδονικού Αγώνα. Συνεργάστηκε με το στρατηγό Νικόλαο Ρόκα (καπετάν Κόλια) στην περιοχή της Ημαθίας και Πιερίας. Ανέλαβε να φέρει εις πέρας δύσκολες αποστολές, μεταξύ των οποίων και εκτελέσεις συνεργατών των Βουλγάρων και Τούρκων που δρούσαν ενάντια στα ελληνικά συμφέροντα.

## Αναφορές
* Αρχείο Διεύθυνσης Εφέδρων Πολεμιστών Αγωνιστών Θυμάτων Αναπήρων (ΔΕΠΑΘΑ), Αρχείο Μακεδονικού Αγώνα, φ. Ν-132
* Ιωάννης Σ. Κολιόπουλος (επιστημονική επιμέλεια), Αφανείς, γηγενείς Μακεδονομάχοι, Εταιρεία Μακεδονικών Σπουδών, University Studio Press, Θεσσαλονίκη, 2008, σ. 33

Κατηγορία:Μακεδονομάχοι
Φιλοκράτειος ειρήνη

Η **Φιλοκράτειος ειρήνη** υπογράφτηκε το 346 π.Χ. ανάμεσα στους Μακεδόνες του Φίλιππου του Β' και των Αθηναίων. Η ειρήνη ονομάστηκε έτσι από τον αντιπρόσωπο των Αθηναίων το Φιλοκράτη.

## Προοίμιο

Το 356 π.Χ. άρχισε ο Γ' Ιερός Πόλεμος. Λίγο αργότερα οι Φωκείς μετά την απαγωγή της πλούσιας Βοιωτής κόρης κατάφεραν να καταλάβουν τους Δελφούς. Το 355 π.Χ. συγκλήθηκε αμφικτιονικό συμβούλιο στο οποίο αποφασίστηκε ο πόλεμος κατά των Φωκαίων. Αρχηγοί των Φωκαίων ήταν ο Φιλόμηλος και ο Ονόμαρχος. Το 354 π.Χ. ο Φιλόμηλος νίκησε τους Λοκρούς  και τους Θεσσαλούς, αλλά τότε ήρθαν οι Βοιωτοί που βοήθησαν τους Θεσσαλούς και τους Λοκρούς και νίκησαν. Ο Φιλόμηλος τραυματίστηκε και αυτοκτόνησε και τη θέση του την πήρε ο Ονόμαρχος. Ο Ονόμαρχος τότε δημιούργησε μεγάλο μισθοφορικό στρατό περίπου 20.000 ανδρών. Το 353 π.Χ. ο Ονόμαρχος επιτέθηκε κατά του Ορχομενού και τον κατέστρεψε. Ακόμη, επιτέθηκε και κατά της Χαιρώνειας, αλλά απέτυχε λόγω του ερχομού των Βοιωτών. Οι Θεσσαλοί εντωμεταξύ ζήτησαν βοήθεια από τον Φίλιππο Β' λόγω των επιθέσεων του Λυκόφρονα, του τυράννου των Φερών. Όμως ο Ονόμαρχος τον απώθησε με τους 20.000 μισθοφόρους. Ο Φίλιππος Β' τότε υποχώρησε, αλλά κατέλαβε τις Παγασές και έθεσε υπό τον έλεγχό του τον Παγασητικό κόλπο. Το 352 π.Χ., με την μεγάλη άνοδο του Φιλίππου και τη σημαντική του νίκη στο Κροκοπέδιο, η ένωση της Χαλκιδικής θορυβήθηκε κι προσπάθησε να συμμαχήσει με την Αθήνα. Ο Φίλιππος τότε έδωσε την απάντησή του με την επίθεση στη Χαλκιδική το 349 π.Χ., ενώ το 348 π.Χ. είχε καταστρέψει την ένωση της Χαλκιδικής και είχε ισοπεδώσει την Όλυνθο. Τότε ένας  πολιτικός της Αθήνας, ο Φιλοκράτης, πρότεινε ειρήνη το 348 π.Χ. στο Φίλιππο. Η αθηναϊκή συνέλευση όμως απέρριψε αυτή την πρόταση και ο πόλεμος συνεχίστηκε. Στη συνέχεια, ο Φίλιππος έστειλε διάφορους στρατηγούς του, οι οποίοι επιτέθηκαν στα νησιά του Αιγαίου που ήταν σύμμαχοι των Αθηναίων.

## Οι διαπραγματεύσεις

Το 346 π.Χ. ο Φίλιππος αφήνει να εννοηθεί ότι θα επιτεθεί στη νότια Ελλάδα. Οι Φωκείς μαθαίνοντας τα σχέδια ετοιμάζουν στρατό στις Θερμοπύλες. Ακόμα έχουν την υποστήριξη των Αθηναίων και των Σπαρτιατών. Ο Αρχίδαμος Γ΄ στέλνει στρατό 1.000 οπλιτών και οι Αθηναίοι επιστρατεύουν όλους τους, τους οπλίτες κάτω των 40 ετών. Τότε όμως επειδή ο Φίλιππος έστειλε στρατηγούς στα νησιά του Αιγαίου οι Αθηναίοι αποχώρησαν και απέστειλαν τον Φιλοκράτη, το Δημοσθένη και τον Αισχίνη. Ο Αισχίνης ήθελε να παραδώσει ο Φίλιππος την Αμφίπολη για να κλείσουν την ειρήνη.

## Επίλογος

Η πρεσβεία τότε γύρισε στην Αθήνα μαζί με μια μακεδονική για να οριστικοποιήσουν τη συμφωνία. Η Αθήνα προσπάθησε να κάνει αυτήν την ειρήνη κοινή προς όλους τους Έλληνες. Ο Δημοσθένης όμως δεν συμφωνούσε με αυτή την ειρήνη. Τελικώς η ειρήνη έγινε ανάμεσα στην Μακεδονία και την Αθήνα και τους συμμάχους της από τη Β' Αθηναϊκή Συμμαχία. Οι Αθηναίοι ορκίστηκαν υπό την επιτήρηση της μακεδονικής πρεσβείας. Μερικοί από τους όρους της ειρήνης ήταν η συμμαχία των Αθηναίων με τη Μακεδονία και το τέλος της ηγεμονίας τους στην Αμφίπολη.

Κατηγορία:Συνθήκες ειρήνης αρχαίας ελληνικής ιστορίας
Κατηγορία:Συνθήκες του Μακεδονικού Βασιλείου
κατηγορία:Ιστορία της αρχαίας Αθήνας
Αχιλλέας Ι. Παπαλουκάς

Ο **Αχιλλέας Παπαλουκάς** (1915 -  4 Φεβρουαρίου 2000) ήταν Έλληνας δικηγόρος και πολιτικός.

## Βιογραφικά στοιχεία
Γεννήθηκε στη Λαμία το 1915 και ήταν γιος του Ιωάννη (Γιάγκου) Παπαλουκά, δικηγόρου και πολιτικού, και της Αγλαΐας Περιβολιώτου. Από την πλευρά του πατέρα του καταγόταν από την Οικογένεια Παπαλουκά και ήταν εγγονός του Αχιλλέα Παπαλουκά και δισέγγονος του Ιωάννη Παπαλουκόπουλου ενώ από την πλευρά της μητέρας του ήταν ανηψιός του Κωνσταντίνου Περιβολιώτη και εγγονός του Νικολάου Περιβολιώτη, δημάρχου Μώλου. Σπούδασε νομικά και πολιτικές επιστήμες στο Πανεπιστήμιο Αθηνών και ιδιώτευσε ως δικηγόρος ειδικευόμενος στο Αστικό Δίκαιο. 

Υπήρξε υποψήφιος στις εκλογές του 1956 και του 1958 με το Κόμμα Προοδευτικών και με την ΕΡΕ χωρίς, όμως, επιτυχία. Εξελέγη για πρώτη φορά βουλευτής Φθιώτιδας με την υποστήριξη της ΕΡΕ στις εκλογές του 1961, η εκλογή του, όμως, ακυρώθηκε στις 18 Μαΐου 1962, επανερχόμενος στις 27 Μαΐου 1963 όταν και κατέλαβε την έδρα του αποβιώσαντος Στέφανου Μακρόπουλου. Επανεξελέγη βουλευτής Φθιώτιδας στις εκλογές του 1963 και του 1964. Μετά την πτώση της Χούντας των Συνταγματαρχών συντάχθηκε με τον Κωνσταντίνο Καραμανλή και την Νέα Δημοκρατία εκλεγόμενος βουλευτής αυτής στις εκλογές του 1974. Στις εκλογές του 1977 απέτυχε να επανεκλεγεί αποχωρώντας οριστικά από την ενεργό πολιτική. Διετέλεσε αντιπρόεδρος της Βουλής και επίτιμος πρόξενος της Γαλλίας.

Απεβίωσε το 2000 στην Αθήνα.

## Αναφορές


Κατηγορία:Βουλευτές Φθιώτιδας
Κατηγορία:Βουλευτές εκλεγμένοι με την ΕΡΕ
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Αντιπρόεδροι της Βουλής των Ελλήνων
Αχιλλεας Ι
Ελληνικό Παρθεναγωγείο

Με τον όρο **Ελληνικό Παρθεναγωγείο** στην Αθήνα του 19ου αιώνα μπορεί να αναφέρεται κάποιο από τα εξής ιδρύματα:
* Το Ελληνικό Παρθεναγωγείο Αικατερίνης Λασκαρίδου
* Το Ελληνικό Παρθεναγωγείο Σοφίας Σιμοπούλου
* Το Ομήρειο Παρθεναγωγείο Σμύρνης, πρώην «Ελληνικό Παρθεναγωγείο»
Τριχλωριούχο ουράνιο

Το **τριχλωριούχο ουράνιο** με χημικό τύπο UCl3 είναι μία χημική ένωση που περιέχει μεταλλικό ουράνιο και χλώριο. Χρησιμοποιείται πιο πολύ ως πυρηνικό καύσιμο. Συντίθεται με το τετραχλωριούχο ουράνιο που είναι περισσότερο σταθερό από αυτό.
## Παραγωγή
Υπάρχουν δύο τρόποι για να συνθέσεις τριχλωριούχο ουράνιο. Οι ακόλουθες δύο διαδικασίες περιγράφουν τον τρόπο για την παραγωγή του.

*1. Μέσα σε ένα μείγμα NaCl-KCl σε θερμοκρασία 670-710&nbsp;°C προσθέστε τετραχλωριούχο ουράνιο με ουράνιο.
3UCl4 + U → 4UCl3
*2. Θερμαίνεις τετραχλωριούχο ουράνιο με υδροχλώριο
2UCl<sub>4</sub> + H<sup>2</sup> → 2UCl3 + 2HCl
## Χρήσεις
## Αντιδραστήριο
Το τριχλωριούχο ουράνιο χρησιμοποιείται στις αντιδράσεις με τετραϋδροφουράνιο μεθυλκυκλοπενταδιένες νατρίου για να παρασκευαστούν διάφορα μεταλλεύματα ουρανίου.
## Καταλυτικό
Χρησιμοποιείται ως καταλύτης κατά τη διάρκεια αντιδράσεων μεταξύ υδριδίου του αλουμινίου-λιθίου με ολεφίνες για να παράγουν αλκυλο-αργιλικές ενώσεις.
## Υγρή κατάσταση
Η υγρή κατάσταση του τριχλωριούχου ουρανίου είναι τόσο σημαντική για τις τυπικές, σύνθετες πυροχημικές διαδικασίες, όσο και για την επανεπεξεργασία των χρησιμοποιημένων πυρηνικών καυσίμων. Το τριχλωριούχο ουράνιο είναι συνήθως με τη μορφή που παίρνει το ουράνιο ως αναλωμένο καύσιμο σε ηλεκτρολυτικές διαδικασίες.
## Προφυλάξεις
Αν και δεν υπάρχουν μακροπρόθεσμα δεδομένα για τις τοξικές επιδράσεις του τριχλωριούχου ουρανίου, είναι σημαντικό να ελαχιστοποιηθεί η έκθεση σε αυτή την ένωση αν είναι δυνατόν. 
## Πηγές
* Uranium(III) chloride information at Webelements 
* Uranium(III) chloride information at International Bio-Analytical Industries, Inc. 

Κατηγορία:Άλατα
Κατηγορία:Ανόργανες ενώσεις χλωρίου
Ελληνικό Παρθεναγωγείο Αικατερίνης Λασκαρίδου

Το **Ελληνικό Παρθεναγωγείο της κυρίας Αικατερίνης Λασκαρίδη** ήταν Ελληνικό εκπαιδευτικό ίδρυμα στην Αθήνα του 19ου αιώνα.

## Ιστορική αναδρομή
Ιδρύθηκε το 1864 με το όνομα «Ελληνικό Παρθεναγωγείο». Πρώτη διευθύντρια ήταν η σεβασμία και ένθερμη φιλέλλην Φ. Μ. Χιλλ. 
Υποδιευθύντρια ήταν από την αρχή η Αικατερίνη Λασκαρίδου, η οποία διαδέχτηκε την κυρία Χιλλ και ανέλαβε το 1867 την διεύθυνση της σχολής.

Στο Ελληνικό Παρθεναγωγείο δίδαξαν ο Μεθόδιος, αργότερα επίσκοπος Σύρου, οι καθηγητές του Πανεπιστημίου Ι. Πανταζίδης, Α.Δ. Κυριακός, Β. Λάκων, Τ. Αργυρόπουλος και Σ. Σακελλαρόπουλος, καθώς και οι κύριοι Ι. Μοσχάκης, Αργυριάδης, Γραμματικόπουλος, Σπαθάκης, Μυλωνάς και άλλοι πολλοί. 

Η κυρία Λασκαρίδου διέμεινε ενάμιση έτος στην Ευρώπη για να γνωρίσει από κοντά την λειτουργία των ευρωπαϊκών εκπαιδευτηρίων, και αφού επέστρεψε, εισήγαγε την Φροβελιανή μέθοδο διδασκαλίας, η οποία αρχικά δεν ήταν αναμφισβήτητη στην Ελληνική κοινωνία. 

Το Παρθεναγωγείο περιελάμβανε νηπιαγωγείο και όλες τις τάξεις.

Στο σχολείο αυτό μαθήτευσε η Καλλιόπη Κεχαγιά (1839-1905), πρωτοπόρος εκπαιδευτικός και φεμινίστρια του 19ου αιώνα. Διετέλεσε αργότερα και η ίδια διευθύντρια του Παρθεναγωγείου Χιλλ στα έτη 1875 ως 1888.

Έπαψε την λειτουργία του το 1970

## Παραπομπές


## Πηγές
* 

Κατηγορία:Σχολεία πρωτοβάθμιας και δευτεροβάθμιας εκπαίδευσης στην Αθήνα
Κώστας Λαγός

Ο **Κώστας Λαγός** είναι παλαίμαχος Έλληνας επιθετικός ποδοσφαιριστής, που αγωνίστηκε τη δεκαετία 1970-1980 σε περισσότερα από 160 ματς Α΄ Εθνικής με τον Πανιώνιο πετυχαίνοντας ορισμένα καθοριστικά γκολ. Υπήρξε διεθνής με την Εθνική Νέων το 1971.

## Βιογραφικό

Ο Κώστας Λαγός ξεκίνησε το ποδόσφαιρο από τον Αήττητο Σπάτων και το καλοκαίρι του 1970 μεταγράφηκε στον Πανιώνιο. Ήταν μέλος στην ομάδα της Ν. Σμύρνης τη σεζόν 1970-71 που υπήρξε η καλύτερη στην ποδοσφαιρική ιστορία του συλλόγου, όπου με προπονητή τον Άγγλο Τζο Μάλετ τερμάτισε στη 2η θέση του πρωταθλήματος αφήνοντας πίσω του και εκτός ευρωπαϊκών διοργανώσεων τον φιναλίστ του Κυπέλλου Πρωταθλητριών Παναθηναϊκό. Η συμβολή του Λαγού στην επιτυχημένη εκείνη πορεία ήταν καθοριστική αφού αγωνίστηκε σε 21 ματς, από τα οποία στα 19 ξεκίνησε ως βασικός και πέτυχε 5 γκολ, μεταξύ των οποίων δύο στο 3-1 εντός έδρας με τον ΠΑΟΚ.

Την επόμενη σεζόν 1971-72, στην πρώτη συμμετοχή του συλλόγου στο Κύπελλο ΟΥΕΦΑ, πέτυχε το γκολ στην ήττα με 1-2 από την Αθλέτικο Μαδρίτης στο Βισέντε Καλντερόν, το οποίο αποδείχθηκε καθοριστικό, αφού στη ρεβάνς ο Πανιώνιος νίκησε 1-0 πετυχαίνοντας μια ιστορική πρόκριση. Την ίδια σεζόν κατέκτησε με τον Πανιώνιο το Βαλκανικό Κύπελλο 1971, αν και δεν έπαιξε στο διπλό τελικό με την αλβανική ΚΣ Μπέσα Καβάγια.

Ο Λαγός αγωνίστηκε στον Πανιώνιο μέχρι τη σεζόν 1977-78, αποτελώντας βασικό στέλεχος στην επίθεση της ομάδας, η οποία έχασε τότε με μεταγραφές τους διεθνείς επιθετικούς Γιώργο Δέδε και Θωμά Μαύρο. Την περίοδο αυτή ο σύλλογος δεν γνώρισε άλλες διακρίσεις αλλά αποτελούσε ένα αξιόμαχο σύνολο.

Συνολικά αγωνίστηκε σε περισσότερα από 160 ματς στην Α΄ Εθνική.

## Στην Εθνική Νέων

Το Μάιο του 1971 μετείχε με την Εθνική Νέων στην προημιτελική φάση του ευρωπαϊκού πρωταθλήματος που διεξήχθη στην Τσεχοσλοβακία. Αγωνίστηκε και στα τρία ματς του ομίλου και πέτυχε τα 4 από τα 6 γκολ της ομάδας: με Ανατολική Γερμανία (1-5, πέτυχε το μοναδικό γκολ), με Δυτική Γερμανία (4-2, πέτυχε χατ-τρικ)  και με Τσεχοσλοβακία (1-3). 

## Καριέρα

## Τίτλοι - Διακρίσεις

*Α΄ Εθνική (2η θέση): 1970-71.
*Βαλκανικό Κύπελλο: 1971

## Εξωτερικοί σύνδεσμοι

*http://www.rsssf.com/tablesg/grk71.html
*http://www.rsssf.com/tablesg/grk72.html
*http://www.rsssf.com/tablesg/grk73.html
*http://www.rsssf.com/tablesg/grk74.html
*http://www.rsssf.com/tablesg/grk75.html
*http://www.rsssf.com/tablesg/grk76.html
*http://www.rsssf.com/tablesg/grk77.html
*http://www.rsssf.com/tablesg/grk78.html

## Αναφορές



Κατηγορία:Έλληνες ποδοσφαιριστές
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Εθνικής Ελλάδας Κ19
λ
Αντίνοος (Οδύσσεια)

Ο **Αντίνοος** ή **Αντίνους** αναφέρεται στην Οδύσσεια του Ομήρου ως ένας από τους δύο *- ο άλλος ήταν ο [[Ευρύμαχος]] -* αρχηγούς των μνηστήρων της Πηνελόπης. Ήταν γιος του Ευπείθη.

Όπως και οι υπόλοιποι μνηστήρες, εκμεταλλεύεται τη φιλοξενία της Πηνελόπης και κατασπαταλά το βιος του Οδυσσέα. Ενόσω ο Τηλέμαχος ταξιδεύει στην Πύλο και τη Σπάρτη για να πληροφορηθεί σχετικά με την τύχη του πατέρα του, ο Αντίνοος μαζεύει είκοσι άνδρες και του στήνει ενέδρα σε μια νησίδα που βρίσκεται στον πορθμό ανάμεσα στην Ομηρική Ιθάκη και τη Σάμη, που ονομάζεται "*Ἀστερίς*". Η ενέδρα όμως με την επέμβαση της Αθηνάς αποτυγχάνει. Όταν ο Μελάνθιος φέρνει τον Οδυσσέα (μεταμφιεσμένο σε ζητιάνο) στο παλάτι, ο Αντίνοος επιπλήττει τον αιγοβοσκό που έφερε άλλον έναν επαίτη και δε διστάζει να ρίξει ένα κάθισμα στον δεξί ώμο του Οδυσσέα.

Στη *Μνηστηροφονία*, ο Οδυσσέας σκοτώνει πρώτο τον Αντίνοο, ρίχνοντάς του ένα βέλος στον λαιμό, που του διαπέρασε τον αυχένα. Ο Ευπείθης αποφασίζει να πάρει εκδίκηση για τον θάνατο του γιου του, αλλά σκοτώνεται από τον Λαέρτη.

## Παραπομπές


Αντίνοος
Κατηγορία:Πρόσωπα της ελληνικής μυθολογίας
Κατηγορία:Αρχαία Ιθάκη
Πρωτάθλημα καλαθοσφαίρισης Β΄ εθνικής κατηγορίας ανδρών 2009-2010

**Β Ανδρών 2009-2010** 

Η πρώτη φάση της διοργάνωσης διήρκεσε από τις 18 Οκτωβρίου 2009 έως τις 31 Ιανουαρίου 2010. Η δεύτερη φάση ξεκίνησε στις 7 Φεβρουαρίου και ολοκληρώθηκε στις 30 Μαΐου 2010. Πρωταθλήτρια της κατηγορίας αναδείχτηκε η ομάδα του Γ.Σ. Λαυρίου για πρώτη φορά στην ιστορία της.


20px|Β **Βαθμολογία** 20px|Β




Βάσει προκήρυξης του πρωταθλήματος, θα έπρεπε να προβιβαστούν στην Α2 2010-11, οι τρεις πρώτες ομάδες της κατάταξης (Γ.Σ. Λαυρίου, |Πανελευσινιακός και Πιερικός Αρχέλαος), όμως τελικά προβιβάστηκαν οι έξι πρώτες. 

Ο Πανερυθραϊκός έλαβε την θέση που έμεινε κενή μετά την συγχώνευση της Δάφνης και του Αμύντα, ενώ Απόλλων Πατρών και Α.Ε.Κ. Άργους έλαβαν τις θέσεις των υποβασθεισών από την Α1 2009-10, Τρικάλων και Ολύμπιας Λάρισας, οι οποίες αποσύρθηκαν λόγω οικονομικών προβλημάτων.

**Εξωτερικοί σύνδεσμοι**
*Βαθμολογία Β Ανδρών 2009-10 στην επίσημη ιστοσελίδα της ΕΟΚ.
*Αποτελέσματα Β Ανδρών 2009-10 στην επίσημη ιστοσελίδα της ΕΟΚ.



Κατηγορία:Β εθνική κατηγορία καλαθοσφαίρισης ανδρών
Πρωταθλημα Ελλαδος Β Ανδρων 2009 2010
Πρωταθλημα Ελλαδος Β Ανδρων 2009 2010
Κοσμάς Ζώτος

Ο **Κοσμάς Ζώτος** (1842 - 1916) ήταν Έλληνας υποναύαρχος του άλλοτε Ελληνικού Βασιλικού Ναυτικού και ένας από τα σημαντικότερα στελέχη στην ιστορία του όπλου.

## Βιογραφία
Γεννήθηκε στην Ύδρα το 1842. Κατατάχθηκε δόκιμος το 1861. Το 1883 μετέβη στη Δανία για τελειοποίηση των σπουδών του. Όταν επέστρεψε το 1886 ανέλαβε πρώτος διοικητής της Σχολής Ναυκλάστρων, όπως λέγονταν τότε οι νάρκες θαλάσσης και οι κατευθυνόμενες τορπίλες. Το 1890 διαδέχθηκε τον ιδρυτή και πρώτο διοικητή της Σχολής Ναυτικών Δοκίμων Ηλία Φ. Κανελλόπουλο.

Το 1896 ως κυβερνήτης του εύδρομου «Ναύαρχος Α. Μιαούλης» διατάχθηκε να σπεύσει στη Κρήτη προς προστασία των κατοίκων του νήσου. Παραπλέοντας την ακτή του Ηρακλείου συνάντησε το τουρκικό μεταγωγικό «Ισμαήλ Φουάτ» που μετέφερε Τουρκοκρήτες με προορισμό τη Σητεία κατά του οποίου και άνοιξε πυρ. Αμέσως το «Ισμαήλ Φουάτ» άλλαξε πορεία και επανέπλευσε ταχύτατα στον λιμένα Ηρακλείου. 
Μετά το τέλος του Ελληνοτουρκικού πολέμου του 1897 ανέλαβε για δεύτερη φορά Διοικητής της Σχολής Ναυτικών Δοκίμων. Το 1902 όταν ανέλαβε διοικητής της μοίρας των θωρηκτών υψώνοντας τον επισείοντα του διοικητού εισήλθε στο κόλπο της Σμύρνης όπου και ναυλόχησε προ του λιμένα. Ακολουθώντας όλους τους τύπους της διπλωματίας αποβιβάστηκε και επισκέφθηκε τις αρχές της πόλης και τον μητροπολίτη Σμύρνης. 
Στη συνέχεια επισκέφθηκε όλα τα νησιά του ανατολικού Αιγαίου (Σάμος, Χίος, Λέσβος) που τελούσαν τότε ακόμη υπό Οθωμανική κατοχή. Η επίσκεψή του αυτή με όλη τη μοίρα των ελληνικών θωρηκτών ήταν επόμενο να προκαλέσει την εποχή εκείνη έναν άφθαστο ενθουσιασμό των Ελλήνων της Σμύρνης και των νήσων που επισκέφθηκε.

Την επιστροφή του στον Πειραιά ανέμενε  ιδιαίτερο διάταγμα του Βασιλέως Γεωργίου Α΄ με το οποίο ορίζονταν αρχηγός του ελληνικού στόλου, θέση που διατήρησε (κατόπιν εμμονής του)  και μετά την προαγωγή του σε υποναύαρχο το 1905. Περί το τέλος του επόμενου χρόνου αποστρατεύτηκε.  
Ο Κοσμάς Ζώτος ευτύχησε να πεθάνει στην Αθήνα το 1916  πριν την αισχύνη της κατάσχεσης του ελληνικού στόλου από τους "σύμμαχους" Γάλλους και της ύψωσης επ΄ αυτού της γαλλικής σημαίας.

## Πηγές
* "Νεώτερον Εγκυκλοπαιδικόν Λεξικόν Ηλίου" τομ. 8ος, σελ.893.
* "Μεγάλη Ελληνική Εγκυκλοπαίδεια" τομ.ΙΒ΄, σελ.161.

Κατηγορία:Έλληνες αξιωματικοί του Πολεμικού Ναυτικού
Ζ
Κυβέρνηση Κωνσταντίνου Κανάρη Μαρτίου 1864

Η **Κυβέρνηση Κωνσταντίνου Κανάρη 1864** (Μάρτιος - Απρίλιος 1864), (αποκαλούμενη την εποχή εκείνη **Υπουργείον Κανάρη**) διορίστηκε από τον βασιλέα Γεώργιο, όταν η προηγούμενη κυβέρνηση του Δημητρίου Βούλγαρη έχασε την εμπιστοσύνη της Εθνοσυνέλευσης. 
Επί των ημερών της υπογράφηκε η συνθήκης της ένωσης των Ιονίων νήσων με την κυρίως Ελλάδα.
## Σύνθεση υπουργικού συμβουλίου

* «Πρόεδρος του υπουργικού συμβουλίου» και «Πρωθυπουργός»: Κωνσταντίνος Κανάρης

* *«Επί των Εξωτερικών υπουργός»*: Θεόδωρος Δηλιγιάννης
* *«Επί των Εσωτερικών υπουργός»*: Θρασύβουλος Ζαΐμης
* *«Επί των Οικονομικών υπουργός»*: Δημήτριος Χρηστίδης
* *«Επί των Στρατιωτικών υπουργός»*: Πάνος Κορωναίος
* *«Επί της Δικαιοσύνης υπουργός»*: Αλέξανδρος Κουμουνδούρος
* *«Επί των Εκκλησιαστικών και της Δημοσίας εκπαιδεύσεως υπουργός»*: προσωρινώς ο Αλέξανδρος Κουμουνδούρος
* *«Επί των Ναυτικών υπουργός»*: Κωνσταντίνος Κανάρης

## Λειτουργία της κυβέρνησης
Η νέα κυβέρνηση αποτελείτο από σημαντικές ιστορικές προσωπικότητες. Για τον λόγο αυτό αμέσως επιδοκιμάστηκε θερμά από την κοινή γνώμη. 
Ζήτησε μάλιστα και πήρε ψήφο εμπιστοσύνης από την Εθνοσυνέλευση (137 υπέρ - 87 κατά).
Η εκλογή από το σώμα, του Επαμεινώνδα Δεληγεώργη ως προέδρου της Εθνοσυνέλευσης, στις 10 Απριλίου, ο οποίος ανήκε στους «Πεδινούς», εκλήφθηκε από την κυβέρνηση ως αποδοκιμασία της πολιτικής της και την οδήγησε σε παραίτηση.

Το κύριο μέλημα της κυβέρνησης ήταν η προετοιμασία για την ψήφιση του νέου Συντάγματος, και η απρόσκοπτη εκλογή των πληρεξουσίων των Ιονίων νήσων.

## Πηγές
* 

## Παραπομπές - Σημειώσεις


 
1864 03
Κατηγορία:1864
Σλάβοϊ Ζίζεκ

-->
|εικόνα=}}
Ο **Σλάβοϊ Ζίζεκ** (*Slavoj Žižek* [ˈslavoj ˈʒiʒɛk], γεν. 21 Μαρτίου 1949) είναι Σλοβένος φιλόσοφος και κριτικός θεωρητικός, που δουλεύει στo πλαίσιo των παραδόσεων του χεγκελιανισμού, του μαρξισμού και της λακανιανής ψυχαναλυτικής. Ο Ζίζεκ έχει σημαντική συμβολή σε τομείς όπως η πολιτική θεωρία, η θεωρία του κινηματογράφου και η θεωρητική ψυχανάλυση.

Αντλεί παραδείγματα από τη μαζική κουλτούρα για να εξηγήσει τη θεωρία του Ζακ Λακάν και τις χρήσεις της λακανιανής ψυχαναλυτικής, και θέσεις της χεγκελιανής φιλοσοφίας και της μαρξιστικής οικονομικής θεωρίας για να ερμηνεύσει τα κοινωνικά φαινόμενα. Τα θέματα που πραγματεύεται στα γραπτά του συμπεριλαμβάνουν την υποκειμενικότητα, την ιδεολογία, τον καπιταλισμό, τον φονταμενταλισμό, τον ρατσισμό, την ανεκτικότητα, την πολυπολιτισμικότητα, τα ανθρώπινα δικαιώματα, την οικολογία, την παγκοσμιοποίηση, τον Πόλεμο στο Ιράκ, την επανάσταση, την ουτοπία, τον ολοκληρωτισμό, τον μεταμοντερνισμό, τη μαζική κουλτούρα, την όπερα, τον κινηματογράφο, την πολιτική θεολογία και τη θρησκεία.

## Βιογραφία

### Πρώτα χρόνια
Ο Ζίζεκ γεννήθηκε στην Λιουμπλιάνα της ΣΔ Σλοβενίας, στη Γιουγκοσλαβία, σε μια οικογένεια μεσαίας τάξης. Ο πατέρας του, Γιόζε Ζίζεκ, ήταν οικονομολόγος και δημόσιος υπάλληλος, από την περιοχή του Πρεκμούριε της ανατολικής Σλοβενίας. Η μητέρα του, Βέσνα, καταγόμενη από τους λόφους Γκορίτσια της παραθαλάσσιας Σλοβενίας, ήταν λογίστρια σε κρατική επιχείρηση. 

Οι γονείς τού Ζίζεκ ήταν άθεοι. Πέρασε το μεγαλύτερο μέρος των παιδικών του χρόνων στην παραλιακή πόλη του Πορτορόζ, όπου εκτέθηκε σε δυτικές ταινίες, θεωρία και λαϊκό πολιτισμό. Όταν ήταν έφηβος, η οικογένειά του επέστρεψε στην Λιουμπλιάνα, όπου σπούδασε στο Λύκειο Μπέζιγκραντ. Στη δεκαετία του 1960 και τις αρχές της δεκαετίας του 1970, ο Σλάβοϊ σπούδασε δυτική φιλοσοφία στο Ζάγκρεμπ.

## Έργα του μεταφρασμένα στα ελληνικά
* *Η μαριονέτα και ο νάνος*
* *Καλωσορίσατε στην έρημο του πραγματικού*
* *Μίλησε κανείς για ολοκληρωτισμό;*
* *Ιράκ, η δανεική χύτρα*
* *Το υψηλό αντικείμενο της ιδεολογίας*
* *Βία - Έξι λοξοί στοχασμοί*
* *Λακάν*
* *Πρώτα σαν τραγωδία και μετά σαν φάρσα*
* *Προβλήματα στον Παράδεισο: Ο κομμουνισμός μετά το τέλος της Ιστορίας*

## Εξωτερικοί σύνδεσμοι

* Βιογραφία του Ζίζεκ στη European Graduate School
* Συνέντευξη του Ζιζεκ στο Democracy Now!, Οκτώβριος του 2009
* International Journal of Žižek Studies
* Το λήμμα Ζίζεκ στην Internet Encyclopedia of Philosophy
* Άρθρα του Ζίζεκ στη Lacanian Ink
* Συλλογή διαλέξεων του Ζίζεκ σε πορτογαλικά και αγγλικά
* Αρχείο Ζίζεκ στο Mideastdilemma.com 
* PODCAST: Slavoj Žižek - Σημειώσεις προς έναν Ορισμό της Κομμουνιστικής Κουλτούρας (10 ώρες) 

## Παραπομπές


Κατηγορία:Σλοβένοι συγγραφείς
Κατηγορία:Σλοβένοι φιλόσοφοι
Κατηγορία:Φιλόσοφοι του 21ου αιώνα
Κατηγορία:Φιλόσοφοι του 20ού αιώνα
Κατηγορία:Μαρξιστές θεωρητικοί
Κατηγορία:Κοινωνιολόγοι
Κατηγορία:Ψυχαναλυτές
Κατηγορία:Αθεϊστές φιλόσοφοι
Κατηγορία:Αντικαπιταλιστές
Κατηγορία:Μηδενιστές
Δημήτριος Καλογερόπουλος

Ο **Δημήτριος Ι. Καλογερόπουλος** (1868 - 13 Ιανουαρίου 1954) ήταν Έλληνας δημοσιογράφος, συγγραφέας και ποιητής του 19ου και 20ού αιώνα.
## Βιογραφικά στοιχεία
Γεννήθηκε στο Μεσολόγγι το 1868.

Διακρίθηκε ως δημοσιογράφος για τις εγκυκλοπαιδικές του γνώσεις, την πρωτοτυπία των ιδεών και ως συγγραφέας για το γλαφυρή του  γλώσσα. Ήταν πρόεδρος της Ενώσεως Ελλήνων Λογοτεχνών.

Απεβίωσε στην Αθήνα το 1954 και κηδεύτηκε στις 14 Ιανουαρίου από το Πρώτο Νεκροταφείο Αθηνών.

## Συγγράμματα
Εκτός από το δημοσιογραφικό του έργο δημοσίευσε τα εξής:
* «Διηγήματα» (1899)  

## Παραπομπές


## Πηγές
* Δημήτριος Καλογερόπουλος - βιογραφικά στοιχεία από το Ινστιτούτο Νεοελληνικών Ερευνών
* 

Κατηγορία:Έλληνες δημοσιογράφοι του 19ου αιώνα
Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Έλληνες συγγραφείς του 20ού αιώνα
Κατηγορία:Δημοσιογράφος-επέκταση
Κατηγορία:Έλληνες ελευθεροτέκτονες
Κυβέρνηση Ζηνοβίου Βάλβη 1864

Η **Κυβέρνηση Ζηνοβίου Βάλβη 1864** (Απρίλιος - Ιούνιος 1864) (αποκαλούμενη την εποχή εκείνη **Υπουργείον Βάλβη**), αντικατέστησε την κυβέρνηση του Κωνσταντίνου Κανάρη, όταν αυτή έχασε την πλειοψηφία στην Εθνοσυνέλευση. 

## Σύνθεση υπουργικού συμβουλίου

* *«Πρόεδρος του υπουργικού συμβουλίου»*: Ζηνόβιος Βάλβης

* *«Επί των Εξωτερικών υπουργός»*: Παύλος Καλλιγάς
* *«Επί των Εσωτερικών υπουργός»*: Ανδρέας Αυγερινός
* *«Επί των Οικονομικών υπουργός»*: Ζηνόβιος Βάλβης
* *«Επί των Στρατιωτικών υπουργός»*: ο ταγματάρχης Πυροβολικού, Χαράλαμπος Ζυμβρακάκης
* *«Επί της Δικαιοσύνης υπουργός»*: Ιωάννης Παπαζαφειρόπουλος
* *«Επί των Εκκλησιαστικών και της Δημοσίας εκπαιδεύσεως υπουργός»*: προσωρινώς ο Ιωάννης Παπαζαφειρόπουλος
* *«Επί των Ναυτικών υπουργός»*: Μιλτιάδης Κανάρης

## Κυβερνητικό έργο
Στις 18 Απριλίου κατατέθηκε ο προϋπολογισμός των εσόδων και εξόδων για το 1864 
### Έσοδα
Σύμφωνα με τους υπολογισμούς της κυβέρνησης, το δημόσιο ταμείο θα εισέπραττε:
:10.492.000 δρχ. από άμεσους φόρους,
:7.410.000 δρχ. από έμμεσους φόρους,
:621.700 δρχ. από έσοδα των δημοσίων καταστημάτων (τυπογραφείο, ταχυδρομείο, τηλεγραφεία, κ.α)
:2.505.760 δρχ. από ενοικιάσεις και παραχωρήσεις δημοσίων κτημάτων και επιχειρήσεων (αλυκές, ελαιώνες, μεταλλεία, ιχθυοτροφεία, κ.α.)
### έξοδα
ενώ θα ξόδευε :
:4.106.542 δρχ. για πληρωμή συντάξεων, εξωτερικού και εσωτερικού δημόσιου χρέους
:840.000 δρχ. χορηγία στον βασιλιά
:5. 629.374 δρχ. στο  υπουργείο Στρατιωτικών
:3.871.864 δρχ. στο υπουργείο Εσωτερικών
:4.227.706 δρχ. στο υπουργείο Εκκλησιαστικών και Δημόσιας Παιδείας

Στις 22 Ιουλίου του 1864 ορκίστηκαν οι πληρεξούσιοι από τα Ιόνια νησιά, και ενσωματώθηκαν στην Εθνοσυνέλευση.  

## Πηγές
* 

## Παραπομπές


 
1864 07
Κατηγορία:1864
Ναός Αγίων Αποστόλων Θεσσαλονίκης

Ο **Ναός των Αγίων Αποστόλων** είναι μνημείο της βυζαντινής Θεσσαλονίκης, και ένα από τα πιο αντιπροσωπευτικά δείγματα αρχιτεκτονικής της Παλαιολόγειας περιόδου. Βρίσκεται στο δυτικό τμήμα της πόλης, στην αρχή της σημερινής οδού Ολύμπου, κοντά στα δυτικά τείχη.

Πρόκειται για παλαιό καθολικό μονής, που θεωρείται ότι ήταν αρχικά αφιερωμένη στη Θεοτόκο. Ανήκει στον αρχιτεκτονικό τύπο των σύνθετων πεντάτρουλλων τετρακιόνιων σταυροειδών εγγεγραμμένων ναών με περίστωο, δύο παρεκκλήσια, λιτή και νάρθηκα. Κτίστηκε την περίοδο 1310-1314 από τον Οικουμενικό Πατριάρχη Νήφωνα τον Α', όπως φαίνεται από επιγραφές της εκκλησίας που φέρουν το όνομά του: *Νίφων πατριάρχης και [[κτήτωρ]]*. Ο εσωτερικός διάκοσμος σώζεται αποσπασματικά, καθώς η εκκλησία υπέστη καταστροφές από τους Οθωμανούς, όταν μετατράπηκε σε τζαμί την περίοδο 1520-1530, με την επωνυμία *Σοούκ Σου Τζαμί* (= τζαμί του κρύου νερού). Πιο συγκεκριμένα, οι τοιχογραφίες καλύφθηκαν, αφού το φύλλο χρυσού είχε αφαιρεθεί. Την ίδια ακριβώς περίοδο κτίστηκαν τα γειτονικά Λουτρά Φοίνιξ (τότε ως *Πασά Χαμάμ*).

Το εσωτερικό του ναού δίνει μια πολύ κάθετη εντύπωση, μιας και η αναλογία ύψους προς πλάτος στον κεντρικό χώρο του ναού είναι 5 προς 1. Ο εσωτερικός διάκοσμος αποτελείται από πλούσια ψηφιδωτά στα άνω επίπεδα, της εποχής του Νήφωνα, εμπνευσμένα από Κωνταντινουπολίτικα πρότυπα. Πιο συγκεκριμένα: τον Παντοκράτορα και τους Προφήτες στον τρούλο, τους Ευαγγελιστές στα σφαιρικά τρίγωνα,  τις Δώδεκα Μεγάλες Εορτές στις καμάρες και τον δυτικό τοίχο, και τους Αγίους Μάρτυρες. Τα συγκεκριμένα είναι σημαντικά, καθώς πρόκειται για τα τελευταία παραδείγματα βυζαντινών ψηφιδωτών, και τα τελευταία τού είδους τους στη Θεσσαλονίκη. Οι τοιχογραφίες συμπληρώνουν τη διακόσμηση στα κατώτερα επίπεδα του ναού, καθώς επίσης και στον νάρθηκα και σε ένα από τα παρεκκλήσια. Και αυτά δείχνουν επίσης επίδραση από την Κωνσταντινούπολη, και πιθανώς σχεδιάστηκαν από ένα εργαστήριο της πρωτεύουσας της Αυτοκρατορίας, ίσως του ίδιου που σχεδίασε τις τοιχογραφίες στη Μονή της Χώρας. Οι τοιχογραφίες είχαν πιθανώς πραγματοποιηθεί υπό την καθοδήγηση του ηγούμενου Παύλου, μετά το 1314 ή κατά την περίοδο 1328-1334.Το εικονογραφικό πρόγραμμα του ναού είναι γεμάτο με υψηλής καλλιτεχνικής ποιότητας τοιχογραφίες, με σκηνές από την Παλαιά και την Καινή Διαθήκη, και με συμβολικά θέματα εμπνευσμένα από την υμνογραφία.

Η αναστήλωση του ναού και η σταδιακή αποκατάσταση των τοιχογραφιών ξεκίνησε το 1926. Μετά τον σεισμό του 1978 το κτήριο ενισχύθηκε, και το 2002 τα ψηφιδωτά καθαρίστηκαν.

## Φωτοθήκη


Ancient church of the 12 Apostles, Salonica - Walker Mary Adelaide - 1864.jpg|Αναπαράσταση της εκκλησίας το 1864
Church of the Apostoles, Thessaloniki, Southern dome.JPG|Ο νότιος τρούλος. Οι τρούλοι που βρίσκονται στα 4 σημεία του ορίζοντα είναι μικρότεροι από τον κεντρικό.
Church of the Apostoles, Thessaloniki, interior.JPG|Το εσωτερικό του ναού σήμερα.
Church of the Holy Apostles, figure of a Saint.JPG|Τοιχογραφία Αγίου.



## Δείτε επίσης
* Ναός Προφήτη Ηλία Θεσσαλονίκης

## Παραπομπές


## Πηγές

* 
* 
* 
* 

Κατηγορία:Παλαιοχριστιανικά και βυζαντινά μνημεία της Θεσσαλονίκης
Αποστολων
Οικογένεια σύγκρουσης

Στην αστρονομία, μια **Οικογένεια σύγκρουσης** είναι μια ομάδα αντικειμένων που θεωρούνται να έχουν κοινή προέλευση, από πρόσκρουση κάποιου αντικειμένου σε άλλο, η οποία προκάλεσε τη δημιουργία τους. Έχουν παρόμοιες συνθέσεις, και οι περισσότεροι μοιράζονται παρόμοια τροχιακά στοιχεία. 

Γνωστή ή υποθετικές οικογένειες σύγκρουσης περιλαμβάνουν πολλές οικογένειες αστεροειδών, τους περισσότερους από τους ακανόνιστους δορυφόρους των εξωτερικών πλανητών, τη Γη και τη Σελήνη, τους πλανήτες νάνους Πλούτωνα, Έριδα, Χαουμέια και των δορυφόρων τους.

Κατηγορία:Αστεροειδείς Κύριας Ζώνης
Κατηγορία:Δορυφόροι αστεροειδών
Κατηγορία:Δορυφόροι μεταποσειδώνιων αντικειμένων
Κατηγορία:Ηλιακό Σύστημα
Γεώργιος Γούσιος

Ο **Γεώργιος Γούσιος** (1843 - 1898) ήταν Έλληνας αγωνιστής. Πήρε μέρος στους απελευθερωτικούς αγώνες από το 1878 ως το 1886.

## Βιογραφικά στοιχεία
Γεννήθηκε στην Χαλκίδα το έτος 1843. Βρισκόταν στην Αλεξάνδρεια, θεωρούνταν διακεκριμένο μέλος της ελληνικής παροικίας και εργαζόταν ως ανώτερο στέλεχος του παραρτήματος της Αγγλοαιγυπτιακής Τράπεζας, αρχικά στην Αλεξάνδρεια και έπειτα στην Κύπρο.  Παραιτήθηκε για να παρουσιαστεί εθελοντικά στο σώμα των Γαριβαλδινών με σκοπό να μεταβεί στην Μακεδονία. Άλλα το ατμόπλοιο που τους μετέφερε αναγκάστηκε να αλλάξει προορισμό και να τους αποβιβάσει στο Πήλιο. Πήρε μέρος στην μάχη της Μακρυνίτσας της Θεσσαλικής Επανάστασης του 1878 και τραυματίστηκε από μια σφαίρα που τον τύφλωσε στο ένα μάτι.

Δώρισε μεγάλο μέρος της περιουσίας του στην ελληνική κοινότητα της Αλεξάνδρειας. Απεβίωσε στην Αθήνα το 1898. Η σορός του ετάφη τυλιγμένη στην ελληνική σημαία, όπως ήταν η τελευταία του επιθυμία.

## Παραπομπές


Κατηγορία:Έλληνες αγωνιστές του 19ου αιώνα
Κατηγορία:Έλληνες ευεργέτες
Κατηγορία:Βιογραφία-επέκταση
Κατηγορία:Ιστορία της Θεσσαλίας
Γεώργιος Καλλισπέρης

Ο **Γεώργιος Καλλισπέρης** (1865–1936) ήταν Έλληνας νομικός. Ήταν γιος του αγωνιστή της Ελληνικής Επανάστασης Νικόλαου Καλλισπέρη. Στην Αθήνα υπάρχει δρόμος με το όνομά του.

## Βιογραφικά στοιχεία
Γεννήθηκε στην Αθήνα και σπούδασε νομική στο πανεπιστήμιο Αθηνών. Εξελέγη δύο φορές δημοτικός σύμβουλος Αθηνών και κατά τον ελληνοτουρκικό πόλεμο του 1897 ήταν αρχηγός της φοιτητικής νεολαίας. Διοργάνωσε την εκστρατεία των φοιτητών στην Κρήτη. Είχε την ιδέα να συγκροτήσει λόχο παρόμοιο με την Λεγεώνα των Ξένων. Για τον σκοπό αυτό είχε μετατρέψει την Ακαδημαϊκή Λέσχη από ξενώνα σε στρατιωτικό κατάλυμα.

εναλλ.=Callisperis|μικρογραφία|283x283px

## Παραπομπές


## Πηγές

* Γεώργιος Καλλισπέρης - βιογραφικά στοιχεία από το Ινστιτούτο Νεοελληνικών Ερευνών
* 

Κατηγορία:Έλληνες στρατιωτικοί
Γεφυραίοι

Οι **Γεφυραίοι** ήταν αρχαία φυλή για την οποία κάνει λόγο ο Ηρόδοτος. Οι Γεφυραίοι ισχυριζόταν ότι προερχόταν  από την Ερέτρια αλλά έρευνα του ίδιου του Ηροδότου έδειξε ότι προερχόταν από την Φοινίκη και εγκαταστάθηκαν με τον Κάδμο στην Βοιωτία παίρνοντας ως μερίδιο την Τανάγρα. Στην συνέχεια εκδιώχθηκαν από τους υπόλοιπους Βοιωτούς και κατέφυγαν στην Αττική. Ο Ηρόδοτος αναφέρει πως οι Γεφυραίοι εισήγαγαν το αλφάβητο στους Έλληνες οι οποίοι στην συνέχεια το τροποποίησαν διαμορφώνοντας το Ιωνικό αλφάβητο. Ο Στράβωνας κάνει μία ακόμα αναφορά στους Γεφυραίους αναφέροντας πως οι Ταναγραίοι ονομάζονταν και Γεφυραίοι.  

## Παραπομπές


## Βιβλιογραφία
**Νεώτερον Εγκυκλοπαιδικόν Λεξικόν "Ήλιος"*, τόμος 5

Κατηγορία:Ιστορία της αρχαίας Βοιωτίας
Διονύσιος Μάργαρης

Ο **Διονύσιος Μάργαρης** (1859-1895) ήταν Έλληνας ποιητής του 19ου αιώνα.

## Βιογραφικά στοιχεία
Γεννήθηκε στη Ζάκυνθο το έτος 1859. Ήταν υπάλληλος τραπέζης στο επάγγελμα και δεν είχε ανώτερη επιστημονική μόρφωση. Σε ηλικία είκοσι χρονών άρχισε να γράφει ερωτικά ποιήματα. Στα ποιήματά του περιγράφει τη φύση και τη γυναίκα. Έγραψε δικά του ποιήματα και μεταφράσεις ξένων ποιητών, ενώ σε μερικά ποιήματά του δανείστηκε στίχους από τον Ιταλό ποιητή Στεκέτι (Stecchetti). 

Απεβίωσε στη Ζάκυνθο τον Οκτώβριο του 1895.

## Πηγές

* Διονύσιος Μάργαρης - βιογραφικά στοιχεία από το Ινστιτούτο Νεοελληνικών Ερευνών
* 

Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Έλληνες μεταφραστές
Δημήτριος Κυριακίδης

Ο **Δημήτριος Κυριακίδης** ήταν Έλληνας αγωνιστής του 1821.

## Βιογραφικά στοιχεία
Αγωνίστηκε από τους πρώτους στην Ελληνική επανάσταση. Πήρε βαθμό λοχαγού από τον Φαβιέρο. Στην πολιορκία της Αθήνας διαπέρασε τον κλοιό και έφερε πυρίτιδα στους πολιορκημένους υπερασπιστές του βράχου. 

Παρέμεινε με τον Φαβιέρο και υπηρέτησε ως υπασπιστής του. 

## Πηγές
* 

Κατηγορία:Αγωνιστές του 1821
Αναστάσιος Φιλαδελφεύς

[thumb|right|250px|Αναπαράσταση της εφαρμογής του Σφυγμομετρογράφου από το περιοδικό [Ποικίλη Στοά (περιοδικό)|Ποικίλη Στοά του 1899]]
Ο **Αναστάσιος Φιλαδελφεύς** (1874–1898) ήταν Έλληνας φοιτητής της ιατρικής που πριν πεθάνει κατασκεύασε εύχρηστο ιατρικό μηχάνημα. Έζησε τον 19ο αιώνα.
## Βιογραφικά στοιχεία
Γεννήθηκε στην Αθήνα το έτος 1874 περίπου. Άρχισε να σπουδάζει Ιατρική και κατασκεύασε ένα εύχρηστο ιατρικό μηχάνημα για την μέτρηση και καταγραφή του σφυγμού. Το μηχάνημα αυτό που ονομάστηκε «Σφυγμομετρογράφος», ήταν το τελειότερο του είδους του στην εποχή του, δημοσιεύτηκε στα Πρακτικά της Βιολογικής Εταιρείας των Παρισίων και βραβεύτηκε από την Ιατρική Σχολή των Παρισίων.

Ο Φιλαδελφεύς απεβίωσε σε νεαρή ηλικία στην Αθήνα το 1898.
## Πηγές
* Αναστάσιος Φιλαδελφεύς - βιογραφικά στοιχεία από το Ινστιτούτο Νεοελληνικών Ερευνών
* 

Κατηγορία:Έλληνες εφευρέτες
Κωνσταντίνος Δηλιγιάννης

Ο **Κωνσταντίνος Δηλιγιάννης** (1833 - 15 Οκτωβρίου 1898) ήταν Έλληνας επιστήμονας της Ιατρικής και καθηγητής πανεπιστημίου τον 19ο αιώνα.

## Βιογραφικά στοιχεία
Γεννήθηκε στο Ναύπλιο το 1833. Η καταγωγή του ήταν από την ιστορική οικογένεια των Δηλιγιαννέων. Έμεινε σε μικρή ηλικία ορφανός από πατέρα και ανατράφηκε από τον αδελφό του, Θεόδωρο Δεληγιάννη, πρωθυπουργό της Ελλάδας. 

Μετά το γυμνάσιο φοίτησε στο Εθνικό Πανεπιστήμιο του οποίου αναγορεύτηκε διδάκτωρ της Ιατρικής το 1855. Συνέχισε τις σπουδές του στο Πανεπιστήμιο της Βιέννης, και σε Βερολίνο και Παρίσι. 

Στη Βιέννη εργάστηκε στο Παθολογικό εργαστήριο του Πόλλιτσερ, και εν συνεχεία μετέβη στο Βίρτσμπουργκ όπου εργάστηκε επί της νεοφανούς τότε επιστήμης της μικροβιολογίας.

Επέστρεψε στην Ελλάδα και διορίστηκε αρχικά το 1863 υφηγητής παθολογικής ανατομικής προτού αναλάβει προσωρινά το μάθημα αυτό το 1885. Εξελέγη έκτακτος Καθηγητής της Παθολογίας, αργότερα τακτικός Καθηγητής και Διευθυντής της Κλινικής του Νοσοκομείου. Το 1875 ανέλαβε τη διδασκαλία της Ειδικής Νοσολογίας, και το 1886 της Κλινικής. Ένα ακόμη σημαντικό έργο του, ήταν η εξέλιξη του λαϊκού σχολείου «Εταιρεία των Φίλων του Λαού». Ακόμη, μεταξύ 1885 και 1886 διετέλεσε πρύτανης του Πανεπιστημίου Αθηνών.  

Ήταν ο πρώτος ιδρυτής μικροβιολογικού εργαστηρίου στην Ελλάδα. Το 1882 κατά την επιδημία του τύφου στην Αθήνα ερεύνησε και ανακάλυψε τον μικροοργανισμό της ασθένειας αυτής. 

Ήταν από τους γνωστότερους ιατρούς στην Ευρώπη. Απεβίωσε στην Αθήνα στις 15 Οκτωβρίου 1898, έπειτα από μακροχρόνια μάχη, με δηλητηρίαση που του προξενήθηκε κατά τη διάρκεια εγχείρισης, που ο ίδιος εκτελούσε.

## Παραπομπές


## Πηγές
* Κωνσταντίνος Δηλιγιάννης - βιογραφικά στοιχεία από το Ινστιτούτο Νεοελληνικών Ερευνών
* 
* 

Κατηγορία:Έλληνες βιολόγοι
Κατηγορία:Έλληνες μικροβιολόγοι
Κατηγορία:Καθηγητές Εθνικού και Καποδιστριακού Πανεπιστημίου Αθηνών
Κατηγορία:Μικροβιολόγοι
Κωνσταντινος
Κατηγορία:Πρυτάνεις Εθνικού και Καποδιστριακού πανεπιστημίου Αθηνών
Κατηγορία:Έλληνες παθολόγοι
Επαμεινώνδας Δημητρίου

Ο **Επαμεινώνδας Δημητρίου** (1847 - 1898) ήταν Έλληνας πολιτικός του 19ου αιώνα.

## Βιογραφικά στοιχεία
Γεννήθηκε στο  Χλεμποτσάριο Θηβών το 1847. Πατέρας του ήταν ο προύχοντας του δήμου Τανάγρας Αναγνώστης Δημητρίου. Σχολείο πήγε στη Θήβα και κατόπιν σπούδασε στην Αθήνα. Εργάστηκε σε διάφορες δημόσιες υπηρεσίες και ασχολήθηκε με τα πολιτικά, κυρίως από το 1881, όταν και εκλέχτηκε βουλευτής εκλογικής περιφέρειας Θηβών στις εκλογές του 1881.

Απεβίωσε στην Αθήνα το 1898.

## Πηγές
* Επαμεινώνδας Δημητρίου - βιογραφικά στοιχεία από το Ινστιτούτο Νεοελληνικών Ερευνών
* 

Κατηγορία:Βουλευτές Θηβών
Κυβέρνηση Δημητρίου Βούλγαρη 1855

Η **κυβέρνηση Δημητρίου Βούλγαρη** (Σεπτέμβριος 1855 - Νοέμβριος 1857) ανέλαβε την εξουσία στις 22 Σεπτεμβρίου του 1855, ύστερα από την παραίτηση σύσσωμου του υπουργικού συμβουλίου της προηγούμενης κυβέρνησης Μαυροκορδάτου, λόγω διαφωνιών με τον βασιλιά Όθωνα. Ο βασιλιάς τότε, κατέφυγε κατ' αρχήν στον πρεσβευτή της Ελλάδος στο Λονδίνο, Χαρίλαο Τρικούπη, για να σχηματίσει κυβέρνηση, και μετά την άρνηση του τελευταίου, διόρισε τον Δημήτριο Βούλγαρη. 
Στις 15 Φεβρουαρίου του 1857, αναχωρούν και τα τελευταία γαλλικά στρατεύματα από Αθήνα και Πειραιά, τελειώνοντας έτσι η περίοδος της «Κατοχής της πρωτεύουσας από τους Αγγλογάλλους». Οι τόσο ωμές επεμβάσεις των ξένων χωρών στις αποφάσεις της χώρας, ανέτρεψε το κλίμα υπέρ των Μεγάλων Δυνάμεων που επικρατούσε μέχρι τότε και που εμφανιζόταν ακόμα και στις ονομασίες των κομμάτων, οι οποίες έπαψαν να χρησιμοποιούνται. 
Ο Βούλγαρης, αν και φιλοβασιλικός, ήρθε στο τέλος σε ρήξη με τον βασιλιά, λόγω της επιμονής του να επεμβαίνει στο κυβερνητικό έργο, και παραιτήθηκε.

## Σύνθεση υπουργικού συμβουλίου

* *«Πρωθυπουργός» («Πρόεδρος υπουργικού συμβουλίου»)* : Δημήτριος Βούλγαρης

* «*Επί των Εξωτερικών και του Βασιλικού Οίκου* γραμματεύς της Επικράτειας»: Σπυρίδων Τρικούπης
: - αντικαταστάθηκε στις 14 - 2 - 1856 από τον Αλέξανδρο Ραγκαβή
* «*Επί των Εσωτερικών* γραμματεύς της Επικράτειας»: Δημήτριος Βούλγαρης 
* «*Επί των Οικονομικών* γραμματεύς της Επικράτειας»: ο μέχρι τότε πρόεδρος του Ελεγκτικού Συνεδρίου,Νικόλαος Σιλήβεργος
: - αντικαταστάθηκε στις 5 - 11 - 1855 από τον Αλέξανδρο Κοντόσταυλο
: - αντικαταστάθηκε στις 2 - 7 -1855 από τον μέχρι τότε Πρόεδρο της Βουλής, Αλέξανδρο Κουμουνδούρο
* «*Επί των Στρατιωτικών* γραμματεύς της Επικράτειας»: Λεωνίδας Σμόλεντς
* «*Επί της Δικαιοσύνης* γραμματεύς της Επικράτειας»: Μιχαήλ Ποτλής
: - αντικαταστάθηκε στις 14 - 2 - 1856 από τον μέχρι τότε Εισαγγελέα Εφετών, Μιχαήλ Σκαλιστήρη
* «*Επί των Εκκλησιαστικών και Δημοσίας Εκπαιδεύσεως* γραμματεύς της Επικράτειας»: ο μέχρι τότε Διευθυντής της «Διοικητικής Αστυνομίας Αθηνών και Περαιώς» (- η πρώτη μορφή του σώματος της Αστυνομίας), Χαράλαμπος Χριστόπουλος
* «*Επί των Ναυτικών* γραμματεύς της Επικράτειας»: Αθανάσιος Μιαούλης

## Κυβερνητικό έργο
Τον Φεβρουάριο του 1856 δημιουργήθηκε το σώμα της Πυροσβεστικής, το οποίο σε αυτήν την αρχική του μορφή, ήταν τμήμα του στρατού, και ονομαζόταν «Λόχος Πυροσβεστών Αθήνας». Απαρτιζόταν εκτός των βαθμοφόρων αξιωματικών, από 70 πυροσβέστες και 8 άλογα.

## Παραπομπές


1855
Κατηγορία:1855
Αθανάσιος Δαγρές

Ο **Αθανάσιος Δαγρές** (; - 1821) ήταν Έλληνας αγωνιστής του 1821.
## Βιογραφικά στοιχεία
Ήταν από τους λίγους οπλαρχηγούς που πρωταγωνίστησαν πολεμώντας ανδρειότατα στο Βαλτέτσι επικεφαλής των Καλαμίων και ενενήντα άλλων αγωνιστών, αποκρούοντας τις επανειλημμένες εφόδους του Κεχαγιά Βεγή. Σύμφωνα με την ομολογία του Κολοκοτρώνη, ο Δαγρές έσωσε την μάχη αυτή.

Έπεσε γενναία αγωνιζόμενος στην Τρίπολη, την στιγμή που κρατούσε στα χέρια την σημαία και πυρπολούσε τα γύρω σπίτια.Ο Αθανασιος Δαγρες  γεννηθηκε στο χωριο Βρομοβρυση Μεσσηνιας  της δημοτικης ενοτητας  Αρφαρων.  

Γιος του ήταν ο Κωνσταντίνος Δαγρές.
## Πηγές
* 

Κατηγορία:Αγωνιστές του 1821
Άλφρεντ Μόσερ Μπατς

Ο Αμερικανός **Άλφρεντ Μόσερ Μπατς** (1899–1993) ήταν ο εφευρέτης, το 1938, του επιτραπέζιου παιχνιδιού Σκραμπλ. Ήταν επίσης ερασιτέχνης καλλιτέχνης και ορισμένα από τα σκίτσα του αποκτήθηκαν από το Μητροπολιτικό Μουσείο Τέχνης (Νέα Υόρκη). 
## Επινόηση του Σκραμπλ
Στις αρχές της δεκαετίας του 30 και ενώ ήταν άνεργος ο Μπατς αποφάσισε να σχεδιάσει ένα νέο επιτραπέζιο παιχνίδι. Αφού μελέτησε τα υπάρχοντα τότε παιχνίδια βρήκε ότι ανήκαν σε τρεις κατηγορίες: υπήρχαν παιχνίδια με αριθμούς όπως τα ζάρια και το μπίνκο, παιχνίδια κινήσεων όπως το σκάκι και την ντάμα και παιχνίδια λέξεων όπως ο αναγραμματισμός και σκέφτηκε να δημιουργήσει ένα παιχνίδι που θα συνδύαζε τον αναγραμματισμό και τα σταυρόλεξα, που ήταν πολύ δημοφιλή τη δεκαετία του 20 και το οποίο θα βασιζόταν τόσο στις ικανότητες των παιχτών όσο και στην τύχη.

Για να φτιάξει το Σκραμπλ ο Μπατς μελέτησε την αγγλική γλώσσα, διαβάζοντας τα πρωτοσέλιδα των *[[New York Times]]*, προκειμένου να υπολογίσει πόσο συχνά κάθε γράμμα της αγγλικής αλφαβήτου χρησιμοποιούταν και μετά με βάση τη συχνότητα εμφάνισης του κάθε γράμματος αποφάσισε πόσες φορές κάθε γράμμα θα συμπεριλαμβανόταν στο παιχνίδι. Συμπεριέλαβε τέσσερα μόνο "S" ούτως ώστε να μη γίνει πολύ εύκολο το παιχνίδι. Οι παίχτες θα προσπαθούσαν να σχηματίσουν λέξεις από τα εφτά γράμματά που είχαν προηγουμένως τραβήξει στην τύχη από ένα μεγαλύτερο αριθμό γραμμάτων. Αρχικά έδωσε στο παιχνίδι το όνομα "Lexiko"  αλλά αργότερα το άλλαξε σε "Criss Cross Words"  και άρχισε να ψάχνει αγοραστή. Οι κατασκευαστές παιχνιδιών στους οποίους παρουσίασε αρχικά το παιχνίδι το απέρριψαν αλλά ο Μπατς επέμεινε και τελικά πούλησε τα δικαιώματα στον επιχειρηματία Τζέιμς Μπρουνότ ο οποίος αφού έκανε ορισμένες μικρές αλλαγές στο παιχνίδι το μετονόμασε σε Σκραμπλ (από το ολλανδικό Schrabben που σημαίνει ψάχνω εναγωνίως). 

## Εμπορική διάθεση του Σκραμπλ
Το 1948 ο Μπρουνότ και η γυναίκα του μετέτρεψαν το εγκαταλελειμμένο κτίριο ενός σχολείου στο Dodgington του Κονέκτικατ, σε εργοστάσιο και άρχισαν την κατασκευή του Σκραμπλ κατασκεύασαν 2.400 κομμάτια έχασαν όμως $450. Παρ’ όλα αυτά το παιχνίδι σταδιακά έγινε δημοφιλές και το 1952 οι Μπρουνότς μη μπορώντας να ανταποκριθούν πλέον στη ζήτηση πούλησαν τα δικαιώματα στην εταιρία κατασκευής παιχνιδιών Selchow and Righter. Στις μέρες μας κάθε χρόνο μόνο στη Βόρεια Αμερική πωλούνται ένα με δύο εκατομμύρια Σκραμπλ.

## Παραπομπές


Κατηγορία:Επιτραπέζια παιχνίδια
Κατηγορία:Αμερικανοί αρχιτέκτονες